User:FM512 (I Love Azadari)

Rasool-e-Khuda Muhammad Mustafa(S.A.W.W) ko jub kisi (sahabi ya aam shakhs ki) burayi ka bataya jaata tou AAP(S.A.W.W) us shakhs ko sub k saamnay tanqeed ka nishaana na banatay, bul-k farmatay:

"LOGON KO KIA HO GAYA HAI, k LOG AISA KARNAY LAGAY HEIN....."

Is tarah Rasool-e-Khuda(S.A.W.W) ne humein ye dars dia k NAFRAT buray se nahin BURAYI se karni chahiay, aur sub k samnay kisi ki burayi per usay nishaana nahin banana chahiay, bul-k tanhayi mein ya munaasib tareeqay se us ki islaah ki fikr karni chahiay.

--- Isi tarah Farmaya ---

"Jo shakhs kisi gunah ka naam le kar kisi shakhs ko ruswa karay ga, usay itna azaab ho ga k goya us ne wo gunaah khud kia. Aur jo shakhs kisi momin ko kisi (buray) kaam ka ta'na de ga, jub tak wo khud wo amal anjaam na de ga, is dunya se na jaye ga"

--- Imam ALI(A.S) ---

"Musalman apnay (musalman) bhai ka AAEENA hai. Agar tum apnay bhai ki koi laghzish(ghalti) dekh lo tou sub mil kar usay nishana na bana lo (bul-k) us ki sahih rah-numayi karo, usay naseehat karo aur us se NARMI se pesh ao"